2020-2021 o‘quv yili uchun magistratura bosqichiga kirish imtihonlari 3 avgustdan 15 avgustgacha bo‘lib o‘tadi. Bu haqda Bosh vazirning ijtimoiy rivojlantirish masalalari bo‘yicha o‘rinbosari Behzod Musayev ishtirokidagi brifingda ma’lum qilindi. «Magistratura bosqichi uchun hujjatlar 1 iyuldan 30 iyulgacha qabul qilinadi. Bunda hujjatlarni Oliy va o‘rta maxsus ta’lim vazirligining veb-sayti va magistr.edu.uz sayti orqali topshirish mumkin. Talabgorlar hujjat topshirish uchun oliy ta’lim muassasasiga kelishi talab etilmaydi», deya Behzod Musayevning so‘zlarini keltirmoqda Kun.uz muxbiri. Ma’lumot uchun, magistraturaga hujjatlar 2020 yil 1 iyuldan 30 iyulgacha qabul qilinadi.